müncheni nädalavahetusest, mis nüüd kohe-kohe algab, saab tõenäoliselt (ma vähemalt väga loodan) selle aasta üks tähtsündmusi. otse loomulikult tahan ma linna peal ringi luusida ja raamatust loetud ajalugu enda silmaga üle kaeda, aga põhirõhk on ikkagi pühapäeva õhtul, kui kell 18.30 zenithis uksed avatakse ja ma saan ette näidata oma pileti, millel ilutseb kiri Arcade Fire ja veidi väiksemas kirjas 'plus special guests'. erikülaliseks on bänd  nimega fucked up, kes kirjade järgi teeb hardcore punki. ise kirjutasid nad asja kohta järgmist: "This is the first Arcade Fire tour show we're playing, so no one really knows what to expect. We've played in front of really big crowds before, but mostly at the tail end of massive festivals where there's already been lots of cider imbibbed. These shows we figure will just be 11,000 very polite upstanding indie rock adults waiting for us to be finished playing, rather than rip stuff off the walls or throw their shows at us, like we're used to." igal juhul olen ma üleni ootusärevil. eile tegin suure hunniku kotlette, mida nüüd paar päeva süüa ja siis viimased võileivamaterjaliks rongisõidule kaasa pakkida. puudu on veel viinapudel ja korralik peipsi soolakurk. ma ei hakka mitte midagi lubama, aga kindlasti tahaks võimalikult ruttu pärast seda lühivisiiti oma mõtted ja tunded kirja panna, kuigi üsna tõenäoliselt saab see olema midagi mission impossible'i taolist.